钦定古今图书集成/明伦汇编/皇极典/第205卷 > 唐
## 钦定古今图书集成/明伦汇编/皇极典/第205卷 > 唐

### 中宗嗣圣七年太后改建子月为岁首〈即武后天授元年〉按唐书武后本纪天授元年正月庚辰大赦改元曰载初以十一月为正月十二月为腊月来岁正月为

一月。〈按通鉴纲目作嗣圣六年事〉

嗣圣十七年，太后复唐正朔，改“一月”为“正月。”〈即武后久视元
年〉

按：《唐书武后本纪》：“久视元年十月甲寅，复唐，正月，大
赦。”

按：《旧唐书武后本纪》：“圣历三年五月癸丑，改元为久
视。冬十月甲寅，复唐正朔，改一月为正月，仍以为岁
首。正月依旧为十一月，大赦天下。”

### 肃宗上元二年复以建子月为岁首

按：《唐书肃宗本纪》：“上元二年九月壬寅，以十一月为
岁首，月以斗所建辰为名。”

### 宝应元年复以建寅月为岁首

按：《唐书肃宗本纪》：“宝应元年建巳月乙丑。复以正月
为岁首，建巳月为四月。”